อุบัติการณ์และอุบัติเหตุบนเที่ยวบินการบินไทย

การบินไทยมีอุบัติการณ์มากกว่าอุบัติเหตุ ซึ่งหมายถึงการทำการบินที่ผู้โดยสารบาดเจ็บเล็กน้อยหรือไม่บาดเจ็บเลย รวมถึงการขู่ว่ามีการวางระเบิด อย่างไรก็ตาม อุบัติการณ์และอุบัติเหตุของการบินไทยค่อนข้างน้อย เมื่อเทียบกับสายการบินอื่นๆ ทั่วโลก

ลำดับเหตุการณ์อุบัติการณ์ 
 วันที่ 9 มิถุนายน 2512 การบินไทยทำการบินจากฮ่องกงประสบอุบัติเหตุที่ท่าอากาศยานดอนเมืองเครื่องบินไถลออกนอกรันเวย์ ไม่มีผู้เสียชีวิต เครื่องทะเบียน hs-tgk
 26 ตุลาคม พ.ศ. 2529 - การบินไทย เที่ยวบินที่ 620 เครื่องบินแอร์บัส เอ 300-600ทะเบียน HS-TAE ของการบินไทย บินจากสนามบินมะนิลาไปสนามบินอิตะมิ โอซะกะ มีผู้โดยสารนำระเบิดมือเข้าไปและเกิดระเบิดบนเครื่องบิน บริเวณน่านฟ้า Tosa Bay ประเทศญี่ปุ่น บาดเจ็บ 62 คน สาเหตุคาดว่าเป็นผู้ก่อการร้ายต้องการรายได้จากประกันภัย

 27 มิถุนายน พ.ศ. 2532 - การบินไทย เที่ยวบินที่ 915 เครื่องบินโบอิง 747-2D7Bทะเบียน HS-TGB ของการบินไทย จากลอนดอนไปกรุงเทพ ผู้โดยสาร 340 คน ลูกเรือ 14 คนเกิดอุบัติเหตุปีกของเครื่องบินชนกับหางของเครื่องบินสายการบินบริติซ แอร์เวย์Boeing 757 ทะเบียน G-BMRH ทำให้ปีกของเครื่องบินเสียหาย ส่วนของหางสายการบินบริติซ แอร์เวย์ต้องทำการซ่อมแซม

 10 พฤศจิกายน พ.ศ. 2533 - การบินไทย เที่ยวบินที่ 305 จาก กรุงเทพ ไป ย่างกุ้ง โดยสายการบินไทย โดยเครื่องบินแอร์บัส เอ 300-600 ถูกสลัดอากาศ 2 คนบังคับให้นำเครื่องไปยังกัลกัตตาประเทศอินเดีย มีผู้โดยสารทั้งหมด 221คนเรื่องบินดำเนินการไปกัลกัตตา ตามที่สลัดอากาศต้องการก่อนกลับกรุงเทพ

 4 สิงหาคม พ.ศ. 2547 – การบินไทย เที่ยวบินที่ 191 เครื่องบินเอทีอาร์ 72-200ทะเบียน HS-TRA ของการบินไทย จากเชียงใหม่ไปแม่ฮ่องสอน ล้อหน้าของเครื่องไม่สามารถกางได้ ต้องลงจอดฉุกเฉิน ทำให้ส่วนหัวของเครื่องไถลไปกับรันเวย์

 20 เมษายน พ.ศ. 2548–การบินไทย เที่ยวบินที่ 602เครื่องบินแอร์บัส เอ 330-300ทะเบียน HS-TEL ของการบินไทย จากกรุงเทพไปฮ่องกง เกิดอุบัติเหตุปีกของเครื่องบินชนกับปีกของเครื่องบินสายการบินสิงคโปร์ ทำให้ปีกของเครื่องบินเสียหาย และส่วนปีกของสายการบินสิงคโปร์เสียหาย ผู้โดยสาร 183 คน ต้องทำการเปลี่ยนเครื่อง

 1 มิถุนายน พ.ศ. 2548–การบินไทย เที่ยวบินที่ 971เครื่องบินแมคดอนเนลล์ ดักลาส เอ็มดี-11ของการบินไทย ทะเบียน HS-TME จากซูริก ไปกรุงเทพกัปตันตัดสินใจนำเครื่องกลับไปที่ซูริกเนื่องจากระบบไฮโดรริกเสีย ทำให้ผู้โดยสารต้องรอการซ่อมเครื่อง

 26 ตุลาคม พ.ศ. 2548 – การบินไทย เที่ยวบินที่ 981เครื่องบินแอร์บัส เอ 340-600ทะเบียน HS-TNA ของการบินไทย จากกรุงเทพไปเมลเบิร์นเกิดอุบัติการณ์ยางแตกขณะทำการลงจอดที่สนามบิน

 15 กรกฎาคม พ.ศ. 2549– การบินไทย เที่ยวบินที่ 943เครื่องบินโบอิง 747-4D7ทะเบียน HS-TGY ของการบินไทย จากมาดริดไปโรม เกิดอบัติเหตุปีกของเครื่องบินชนกับหางของเครื่องบินสายการบินแอร์ฟรานซ์ ทำให้ปีกของเครื่องบินเสียหาย ในส่วนของแอร์ฟรานซ์หางของเครื่องบินหลุด ไม่มีผู้ได้รับบาดเจ็บหรือเสียชีวิต

 4 พฤศจิกายน พ.ศ. 2550– การบินไทย เที่ยวบินที่ 999เครื่องบินโบอิง777-200ERทะเบียน HS-TJW ของการบินไทย จากกรุงเทพไปเมลเบิร์นได้รับการแจ้งว่านักบินทำการลดระดับต่ำกว่ามาตรฐานที่สามารถยอมรับได้ทางการบินหอบังคับการบินได้แจ้งให้บังคับเชิดเครื่องสูงขึ้นโดยทันที

 6 พฤศจิกายน พ.ศ. 2550–การบินไทย เที่ยวบินที่ 415เครื่องบินแอร์บัส เอ 330-300ทะเบียน HS-TEE ของการบินไทย จากกรุงเทพไปกัวลาลัมเปอร์กัปตันตัดสินใจนำเครื่องลงฉุกเฉินที่หาดใหญ่เนื่องจากความดันภายในห้องโดยสารผิดปกติระบบแอร์เสีย ทำให้ผู้โดยสารต้องรอเปลี่ยนเครื่องบินลำใหม่

 8 มกราคม พ.ศ. 2553– การบินไทย เที่ยวบินที่ 030ทะเบียน HS-TDD เครื่องบินโบอิง 737-4D7ของการบินไทย จากกรุงเทพไปอุบลราชธานี เกิดอุบัติการณ์กระจกหน้าที่ห้องนักบินร้าวในระหว่างการบิน แต่สามารถนำเครื่องลงที่อุบลราชธานีได้ โดยมีผู้โดยสารบนเครื่องบิน115คน และการทำการบินขากลับล่าช้า3.5ชั่วโมง

 3 กุมภาพันธ์ พ.ศ. 2553– การบินไทย เที่ยวบินที่ 116 เครื่องบินโบอิง 747-4D7ทะเบียน HS-TGB ของการบินไทย จากกรุงเทพไปเชียงใหม่ เกิดอุบัติการณ์เครื่องยนต์ไฟไหม้ขณะเครื่องทำการวิ่งขึ้นจึงได้ทำการลงฉุกเฉินที่สนามบินสุวรรณภูมิ

 20 มิถุนายน พ.ศ. 2553– การบินไทย เที่ยวบินที่ 622 เครื่องบินโบอิง 777-200ทะเบียน HS-TJG ของการบินไทย จากกรุงเทพไปโอซะกะ เกิดอุบัติการณ์ตกหลุมอากาศขณะทำการลดระดับลงที่ท่าอากาศยานนานาชาติคันไซ เมืองโอซะกะแต่สามารถนำเครื่องลงได้หลังจากนั้น15นาทีอย่างปลอดภัย ผู้โดยสารบาดเจ็บทั้งสิ้น 4 คน เที่ยวบินนี้มีผู้โดยสาร 227คน และ ลูกเรือ 17 คน ส่งผลให้เครื่องบินชากลับล่าช้า 4.5 ชั่วโมง

 7 กันยายน พ.ศ. 2553– การบินไทย เที่ยวบินที่ 794 เครื่องบินแอร์บัส เอ 340-500ทะเบียน HS-TLC ของการบินไทย จากกรุงเทพไปลอสแอนเจลิส พบคำขู่ว่ามีระเบิดบนเครื่องบินในห้องน้ำ ต่อมาไม่พบว่ามีเหตุการณ์ผิดปกติ จึงนำเครื่องลงที่ลอสแอนเจลิส เที่ยวบินนี้มีผู้โดยสาร171คน ลูกเรือ 14 คน

 9 มกราคม พ.ศ. 2554-การบินไทย เที่ยวบินที่ 217 เครื่องบินโบอิง 747-4D7ทะเบียน HS-TGW ของการบินไทยจากกรุงเทพไปภูเก็ต เกิดระบบไฮโดรริกขัดข้องทำให้นักบินประกาศจะบินกลับไปที่กรุงเทพและทำการลงแบบฉุกเฉินแต่ตอนหลังได้แจ้งลงแบบฉุกเฉินที่สนามบินภูเก็ต และลงได้แบบปลอดภัยโดยทำการบินล่าช้า80นาที

 5 เมษายน พ.ศ. 2554-การบินไทย เที่ยวบินที่ 131 เครื่องบินแอร์บัส เอ 300-600ของการบินไทยจากเชียงรายไปกรุงเทพ เครื่องยนต์ไฟไหม้ขณะถอยออกจากรันเวย์ผู้โดยสาร 83 คน ลูกเรือ 10 คน

 27 พฤษภาคม พ.ศ. 2554-การบินไทย เที่ยวบินที่ 602 เครื่องบินแอร์บัส เอ 330-300ทะเบียนHS-TEH ของการบินไทยจากกรุงเทพไปฮ่องกง เครื่องยนต์ซ้ายดับเครื่องกลับสู่กรุงเทพต้องซ่อมถึงล่าช้า 2ชั่วโมง

 24 กรกฎาคม พ.ศ. 2554– การบินไทย เที่ยวบินที่ 461 เครื่องบินโบอิง777-300ของการบินไทย จากกรุงเทพไปเมลเบิร์นได้รับการแจ้งว่านักบินทำการลดระดับต่ำกว่ามาตรฐานที่สามารถยอมรับได้ทางการบินหอบังคับการบินได้แจ้งให้บังคับเชิดเครื่องสูงขึ้นโดยทันที

 23 สิงหาคม พ.ศ. 2554-การบินไทย เที่ยวบินที่ 623 เครื่องบินแอร์บัส เอ 330-300ทะเบียนHS-TES ของการบินไทยจากโอซะกะไปกรุงเทพ เครื่องยนต์ซ้ายดับเครื่องยกเลิกการเดินทาง

 22 มกราคม พ.ศ. 2555– การบินไทย เที่ยวบินที่ 975 เครื่องบินโบอิง777-300ของการบินไทย จากมอสโควไปกรุงเทพยกเลิกการบินขึ้นหลังจากที่สัญญาณเตือนภัยเกี่ยวกับการบินได้ดังขึ้นภายหลังตรวจสอบพบว่าปัญหาที่เกิดขึ้นเกี่ยวกับเกียร์ที่ใช้ลงจอดเครื่องล่าช้า 20 นาที

 15 กรกฎาคม พ.ศ. 2555– การบินไทย เที่ยวบินที่ 639 เครื่องบินแอร์บัส เอ 330-300ทะเบียนHS-TECของการบินไทยจากฮ่องกงไปกรุงเทพได้ยกเลิกการขึ้นบินภายหลังขึ้นบินแล้วพบปัญหาเกี่ยวกับระบบไฮโดรริก โดยนำเครื่องบินลำใหม่มาบินแทนส่งผลให้ล่าช้า 4.5 ชั่วโมง

 16 มีนาคม พ.ศ. 2556- การบินไทยเที่ยวบินที่ 314 เครื่องบินแอร์บัส เอ 330-300ทะเบียนHS-TEBของการบินไทยจากกัลกัตตาไปกรุงเทพได้เกิดยางอ่อนจึงร่อนลงแบบประคับประคองโดยไม่มีปัญหาใดๆ แต่เมื่อถึงรันเวย์ขอเปลี่ยนยางที่มีปัญหาก่อนแท็คซี่เข้าจอดทำให้เสียเวลา ซึ่งเป็นช่วงจราจรคับคั้ง อย่างไรก็ตามไม่มีผู้ได้รับบาดเจ็บและเสียชีวิต

 30 สิงหาคม พ.ศ. 2556 - การบินไทยเที่ยวบินที่ 600 เครื่องบินแอร์บัส เอ 380-841ทะเบียนHS-TUAของการบินไทยจากกรุงเทพไปฮ่องกงเกิดตกหลุมอากาศผู้โดยสารบาดเจ็บ 38 ราย ลูกเรือบาดเจ็บ 9 รายลูกเรือบาดเจ็บสาหัส 1 ราย ภายในเครื่องบินได้รับความเสียหาย

8 กันยายน พ.ศ. 2556 - การบินไทยเที่ยวบินที่ 679 เครื่องบินแอร์บัส เอ 330-300ทะเบียนHS-TEFของการบินไทย จากกวางโจวไปกรุงเทพ เกิดอุบัติเหตุล้อหลังด้านขวาของเครื่องบินขัดข้อง ขณะร่อนลงจอดที่สนามบินสุวรรณภูมิ ส่งผลให้เครื่องบินไถลออกนอกรันเวย์มีผู้โดยสารได้รับบาดเจ็บเล็กน้อย 12 ราย

5 พฤศจิกายน พ.ศ. 2556 - การบินไทยเที่ยวบินที่ 130 เครื่องบินแอร์บัส เอ 300-622RทะเบียนHS-TAXของการบินไทย จากกรุงเทพไปเชียงราย เกิดอุบัติการณ์ล้อหลังด้านขวาของเครื่องบินยางแตก ขณะร่อนลงจอดที่สนามบินแม่ฟ้าหลวงเชียงราย ส่งผลให้เครื่องบินเที่ยวกลับล่าช้า 55 นาที

3 พฤศจิกายน พ.ศ. 2557 - การบินไทยเที่ยวบินที่ 47 เครื่องบินแอร์บัส เอ 330-300 ทะเบียน HS-TEG ของการบินไทย จากขอนแก่นไปสนามบินสุวรรณภูมิ ขณะเลี้ยวกลับลำเพื่อเตรียมบินขึ้น เกิดลื่นไถล ล้อหน้าตกรันเวย์ ทำให้เครื่องบินติดหล่ม ไม่สามารถบินขึ้นได้ แต่ในขณะเดียวกันเครื่องบินยังคงกีดขวางรันเวย์ ทำให้เครื่องบินเที่ยวบินถัดไปของสายการบินอื่นไม่สามารถลงจอดได้ ต้องเลี่ยงไปใช้ท่าอากาศยานอุดรธานีแทน

30 ธันวาคม พ.ศ. 2557 - การบินไทยเที่ยวบินที่ 916 เครื่องบินแอร์บัส เอ 340-600ทะเบียน HS-TNE จากกรุงเทพไปลอนดอน ระบบไฮโดริกบนเครื่องบินเสีย นักบินตัดสินใจบินกลับกรุงเทพ

26 กุมภาพันธ์ พ.ศ. 2558 - การบินไทยเที่ยวบินที่ 641 เครื่องบินแอร์บัส เอ 340-600ทะเบียน HS-TNF จากนะริตะไปกรุงเทพ เกิดอุบัติการณ์ตกหลุมอากาศบาดเจ็บ 11 ราย

15 กรกฎาคม พ.ศ. 2558 - การบินไทยเที่ยวบินที่ 925 เครื่องบินโบอิง747-400ทะเบียนHS-TGฺB จากมิวนิกไปกรุงเทพ เกิดอุบัติการณ์เครื่องเสียส่วนปีก นักบินตัดสินใจบินกลับมิวนิกถึงกรุงเทพช้า 7ชั่วโมง

24 กรกฎาคม พ.ศ. 2558 - การบินไทยเที่ยวบินที่ 944 เครื่องบินโบอิง747-400ทะเบียนHS-TGO จากกรุงเทพไปโรม เกิดอุบัติการณ์ยางล้อระเบิดที่สนามบินโรม ส่งผลให้ยกเลิกเที่ยวบินขากลับ

12 มกราคม พ.ศ. 2559 - การบินไทยเที่ยวบินที่ 671 เครื่องบินโบอิง777-300ทะเบียนHS-TKC ของการบินไทย จากซับโปโรไปกรุงเทพ เกิดอุบัติการณ์ไฟฟ้าขัดข้องบนเครื่องบินนักบินตัดสินใจเอาเครื่องลงที่โอซาก้า

11 มิถุนายน พ.ศ. 2559 - การบินไทยเที่ยวบินที่ 111 เครื่องบินแอร์บัส เอ 330-300ทะเบียนHS-TEJ ของการบินไทย จากเชียงใหม่ไปกรุงเทพ เกิดอุบัติการณ์ไฟไหม้เครื่องยนต์หลังนำเครื่องขึ้นได้ 10 นาที นักบินนำเครื่องกลับมาลงฉุกเฉินที่สนามบินเชียงใหม่

 21 กันยายน พ.ศ. 2559 - การบินไทยเที่ยวบินที่ 221 เครื่องบินแอร์บัส เอ 350-900XWB ทะเบียน HS-THB ของการบินไทย จากกรุงเทพไปภูเก็ต เกิดอุบัติการณ์ยางล้อเสียหายจากการร่อนลง ส่งผลให้ยกเลิกเที่ยวบินขากลับ

 20 ตุลาคม พ.ศ. 2562 - การบินไทยเที่ยวบินที่ 970 เครื่องบินโบอิง777-300ER ของการบินไทย จากท่าอากาศยานสุวรรณภูมิไปซูริก (ประเทศสวิตเซอร์แลนด์) เกิดเครื่องยนต์เครื่องหนึ่งขัดข้อง จึงยกเลิกการนำเครื่องขึ้น (เทคออฟ) และนำเครื่องบินเข้าซ่อม และได้ออกบินใหม่อีกครั้งในอีก 12 ชั่วโมงต่อมา

 9 มีนาคม พ.ศ. 2563 การบินไทยเที่ยวบินที่ 575 แอร์บัส เอ 330-343 ทะเบียน HS-TEUปลายปีกชนเครื่องบิน ทะเบียน M-YWAY ที่เวียงจันทร์

 10 มิถุนายน พ.ศ. 2566 การบินไทยเที่ยวบินที่ 683 แอร์บัส เอ 330-343 ทะเบียน HS-TEO ปลายปีกชนแพนหางดิ่งของเอ330 ของอีวีเอแอร์ ทะเบียน B-16340 ที่โตเกียว

ลำดับเหตุการณ์อุบัติเหตุ 

 30 มิถุนายน พ.ศ. 2510 - การบินไทย เที่ยวบินที่ 601 เครื่องบิน Sud Aviation SE-210 Caravelle III ทะเบียน HS-TGI ของการบินไทย บินจากท่าอากาศยานซงซาน เขตซงชาน กรุงไทเป ไปยังท่าอากาศยานไขตั๊ก เกิดอุบัติเหตุเครื่องบินตกที่เกาลูนใกล้ท่าอากาศยานไขตั๊กขณะทำการลงจอดมีพายุไต้ฝุ่น เสียชีวิต 24 คน บาดเจ็บหนัก 56 คน โดยมีผู้โดยสารทั้งหมด 73 คน ลูกเรือ 7 คน

 10 พฤษภาคม พ.ศ. 2516 - การบินไทย เทื่ยวบินที่ 311 เครื่องบิน Douglas DC-8 ทะเบียน HS-TGU บินจากโกลกาตาไปเนปาลเกิดอุบัติเหตุลื่นไถลออกนอกรันเวย์มีผู้เสียชีวิตที่ภาคพื้นดินเป็นประชาชนชาวเนปาล 1 ราย 

 31 กรกฎาคม พ.ศ. 2535 - การบินไทย เที่ยวบินที่ 311 เครื่องบินแอร์บัส เอ 310-304 ทะเบียน HS-TID ของการบินไทย ชนเทือกเขา 35 กม. ทางเหนือของกาฐมาณฑุ ผู้โดยสาร 113 คนเสียชีวิต (ผู้โดยสาร 99 คน และ พนักงาน 14 คน) สาเหตุเกิดจากปัญหาทางเทคนิคและหลงทิศเนื่องจากสภาพอากาศปิด

 11 ธันวาคม พ.ศ. 2541 – การบินไทย เที่ยวบินที่ 261 เครื่องบินแอร์บัส เอ 310-204 ทะเบียน HS-TIA ของการบินไทย จากกรุงเทพไปสุราษฎร์ธานี ตกสาเหตุเนื่องจากฝนตกหนักมาก ผู้โดยสาร 102 คน จาก 143 คน เสียชีวิต

 3 มีนาคม พ.ศ. 2544 – การบินไทย เที่ยวบินที่ 114 เครื่องบินโบอิง 737-4D7ทะเบียน HS-TDC ของการบินไทย จากกรุงเทพไปเชียงใหม่ เกิดระเบิดขึ้นในขณะที่จอดที่สนามบิน เสียชีวิต 1 คน บาดเจ็บ 8คน สาเหตุเกิดจากน้ำมันกับอากาศเข้าผสมกัน และเกิดการสันดาปขึ้นในส่วนของถังน้ำมันเนื่องจากสภาพอากาศร้อนจัด

อ้างอิง 

อุบัติเหตุที่เกิดขึ้นกับการบินไทย